Diari Oficial de la Generalitat Valenciana


Sumari del DOGV 2035, del 31-05-1993 (1993/828142)

ORDRE de 6 de maig de 1993, del Conseller d'Agricultura i Pesca, per la qual regula la concessió de beques a l'Institut Politècnic Maritimo-Pesquer del Mediterrani d'Alacant.
------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/05/06/(1)/dof/vci/html**

### Dades del document

Número de DOGV
:   2035

Data del DOGV
:   31-05-1993

Secció del DOGV
:   DISPOSICIONS GENERALS

Número del document
:   1993/828142


Data del document
:   06-05-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 6 de maig de 1993, del Conseller d'Agricultura i Pesca, per la qual regula la concessió de beques a l'Institut Politècnic Marítimo-Pesquer del Mediterrani d'Alacant.  
La publicació del Decret 108/1992, de 6 de juliol, del Govern Valencià, que regula la concessió de beques, i l?entrada en vigor de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú, obliguen a modificar en part l?Ordre d?11 de juny de 1992, de la Conselleria d'Agricultura i Pesca, que regula la concessió de beques a l?Institut Politècnic de FP Marítimo- Pesquer del Mediterrani d'Alacant, recollint en un nou text la normativa exposada per raons d'eficàcia en la pròpia gestió. En virtut d'això,  
ORDENE  
Article primer  
La Conselleria d'Agricultura i Pesca concedirà beques, d'acord amb el que disposa aquesta ordre, per a la realització d'estudis de Formació Professional i Educació Permanent d'Adults a l'Institut Politècnic Marítimo- Pesquer del Mediterrani (d'ara endavant Institut).  
Article segon  
1. Seran condicions generals per a ser beneficiaris de les beques atorgades per la Conselleria d'Agricultura i Pesca, les següents:  
a) Tenir la nacionalitat espanyola, qualsevol que siga el títol jurídic pel qual es posseesca aquesta.  
b) No estar en possessió de títol acadèmic que habilite per a activitats professionals, tret que aqueix títol comporte un nivell o grau inferior al dels estudis que es pretenen realitzar o que aquests estudis constituesquen una especialització de la branca marítimo- pesquera.  
2. Perquè l'alumne puga obtenir l'ajuda caldrà que, a més d'acomplir els requisits establerts, obtinga un ordre de prelació del seu dret que el situe dins el nombre de beques ofertes per a aquesta finalitat.  
Article tercer  
Les beques es podran concedir pels següents conceptes:  
manutenció i allotjament.  
Els conceptes abans esmentats podran ser acumulables.  
D'acord amb la disponibilitat pressupostària i en el supòsit que no es cobresca la totalitat de les beques ofertes en una o una altra modalitat o bé per pèrdua de la condició de becari, el seu import es podrà atribuir a aquella que dispose de candidats seleccionats per la comissió avaluodara.  
Article quart  
La beca per manutenció tindrà dos subconceptes:  
- Mitja manutenció. Comprendrà les despeses de dinar, i es podrà concedir als alumnes que residesquen en una localitat situada en un radi d'entre 10 i 30 km de l'Institut.  
- Manutenció completa. Comprendrà les despeses de desdejuni, dinar i sopar i es podrà concedir als alumnes que residesquen en una localitat a més de 30 km de l'Institut.  
Article cinquè  
La beca per allotjament es concedirà a aquells alumnes que residesquen en una localitat a més de 30 km de l'Institut.  
Article sisè  
El nombre de beques que s'ofereixen serà fins a un màxim de:  
30 beques per a mitja manutenció.  
70 beques per a manutenció completa.  
70 beques per a allotjament.  
L'import màxim de la totalitat de les beques serà de 79.395.522 pessetes que s'imputaran al concepte pressupostari 06.5946.0821.838.25.3, línia 401/000/93 «Beques per als alumnes de l'Institut Politècnic de FP Marítimo- Pesquer del Mediterrani».  
La concessió de les beques es farà per ordre decreixent segons l'ordre de prelació establert per la comissió avaluadora.  
Article seté  
Els alumnes que en un curs acadèmic hagen gaudit dels beneficis d'una beca podran continuar beneficiant-se'n l'any acadèmic següent per a un curs superior de la mateixa especialitat, sempre que se sol·licite i no s'haja incorregut en les faltes recollides en l'article 15, que estableix la pèrdua total de la beca.  
Article vuitè  
Els criteris de valoració seran els següents:  
A. Valoració sòcio- econòmica:  
1. Es considerarà la renda anual de la unitat familiar per membre computable d'acord amb les següents situacions:  
a) Rendes inferiors al salari mínim interprofessional: 4 punts.  
b) Professionals del sector en actiu que abandonen el lloc de treball per a seguir un curs oficial a l?Institut: 4 punts.  
c) Rendes compreses entre el salari mínim interprofessional i el doble d'aquest: 2 punts.  
d) Rendes superiors al doble i fins al quàdruple del salari mínim interprofessional: 1 punt  
e) Rendes superiors al quàdruple del salari mínim interprofessional: 0,5 punts.  
Els estudiants que tinguen ingressos propis hauran d'acreditar, si escau, estar al corrent de les seues obligacions fiscals i davant la Seguretat Social.  
La concessió de beques serà incompatible amb altres subvencions o ajudes que poguessen concedir-se per a la mateixa o similar activitat, procedent de qualsevol administració o ens públics, i en aquest cas el beneficiari ho haurà de comunicar a la Conselleria d'Agricultura i Pesca.  
En general els beneficiaris hauran de complir les obligacions legals establertes en l'article 47 del text refós de la Llei d'Hisenda Pública de la Generalitat Valenciana (Decret Legislatiu de 26 de juny de 199 1, DOGV de 17.07.91).  
2. Existència de germans matriculats al centre.  
a) Primer germà matriculat: 2 punts   
b) Segon germà matriculat: 1 punt   
c) Per cada germà següent matriculat: 0,5 punts  
3 Criteris complementaris.  
a) Condició d'orfenesa de pare o mare: 1 punt   
b) Condició d'orfenesa absoluta: 2 punts   
c) Família monoparental: 1 punt   
d) Família nombrosa: 1 punt  
e) Situació de desocupació o atur laboral no subsidiat del pare de família: 1 punt  
f) Qualsevol altra circumstància familiar o personal que en opinió de la comissió qualificadora meresca ésser considerada: 1 punt   
g) Persones amb família al seu càrrec: 2 punts 4. Per cada any d'embarcament: 1 punt  
B. Valoració acadèmica.  
1. Per a la valoració acadèmica dels aspirants s'obtindrà numèricament la nota mitjana de les assignatures corresponents del curs immediatament anterior previ al què se sol·licita, i s'aplicarà per a les assignatures qualificades en segones convocatòries un coeficient reductor d?1 punt. A l?efecte del còmput de la nota mitjana es farà la transformació numèrica d'acord amb la següent taula d'equivalències:   
- No presentat o anul·lació de convocatòria: 0 punts   
- Insuficient o suspens: 3 punts   
- Suficient o aprovat: 5 punts   
- Bé: 6 punts   
- Notable: 7 punts   
- Excel·lent: 9 punts   
- Excel·lent i matrícula d'honor: 10 punts   
- Certificat d'Escolaritat: 2 punts   
- Graduat Escolar o BUP: 5 punts  
2. Les titulacions i els certificats professionals de la branca marítima- pesquera es valoraran a l?efecte de la nota mitjana amb els següents criteris:   
- Títols de Patró de 1ª Classe de Pesca Litoral, Patró de Cabotatge, Mecànic Naval de 2ª Classe i Nedador Sub- aquàtic Professional de 2.ª Restringit: 6 punts  
- Títols menors: 5 punts  
En cap cas aquests títols no es podran acumular a efectes de valoració.  
Article nové  
El Director General de Pesca i Relacions Agràries, per delegació del Conseller d'Agricultura i Pesca, convocarà per a cada curs acadèmic la concessió de les beques, i en fixarà la quantia, que no podrà excedir del salari mínim interprofessional per als treballadors majors de 18 anys vigent al moment de publicar-se la convocatòria.  
Article deu  
1. Les instàncies es presentaran a l'Institut Politècnic Marítimo- Pesquer del Mediterrani, c/ Moll Pesquer s/n, d'Alacant, als serveis territorials de la Conselleria d'Agricultura i Pesca a Alacant, i per qualsevol conducte dels establerts a l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara endavant LRJ).  
2. El termini de presentació de les sol·licituds el fixarà el Director General de Pesca i Relacions Agràries i no serà inferior a quinze dies hàbils posteriors a la publicació de la convocatòria.  
Article onze  
Es crea la comissió avaluadora com a òrgan de natura consultiva, al si de la qual es comprovarà que les sol·licituds complesquen els requisits exigits; a més a més, es procedirà a la classificació, sempre tenint en compte els criteris de valoració establerts en aquesta ordre.  
Els acords de la comissió es prendran per majoria simple, i s'estendrà acta de les sessions que es realitzen i dels acords que s'hi adopten.  
La comissió confeccionarà dues llistes ordenades per puntuació dels tipus de beques: una de mitja manutenció i l'altra de manutenció i allotjament i proposarà a la Direcció General de Pesca i Relacions Agràries la resolució que corresponga abans del 30 de setembre.  
Si hi hagués cap baixa per qualsevol motiu, la Direcció General podrà procedir a una nova assignació seguint l?ordre preestablert per la comissió.  
La comissió avaluadora adaptarà el seu funcionament al que s'estableix en aquesta ordre i, de manera subsidiària, a la LRJ pel que fa a la composició i funcionament dels òrgans col·legiats.  
Article dotze  
La comissió classificadora estarà formada per:  
President: el director de l?Institut.  
Secretari: el secretari de l?Institut amb veu però sense vot.  
Vocals:  
- Un representant de la Direcció General de Pesca i Relacions Agràries.  
- El sots-director.  
- El cap d'estudis.  
- El professor del consell escolar que haja estat nomenat per a formar part de la comissió econòmica.  
- Un representant dels pares d'alumnes al consell escolar.  
- Un representant dels alumnes triat entre els cinc que formen part del consell escolar.  
Article tretze  
El president de la comissió avaluadora ordenarà la publicació de la classificació per ordre de prelació als taulers d'anuncis dels serveis territorials de la Conselleria d'Agricultura i Pesca d'Alacant i de l?Institut, a fi que en el termini de 10 dies des de la publicació puguen els interessats formular davant la comissió les al·legacions, que els convinga.  
A la vista de la classificació realitzada per la comissió avaluadora i de les al·legacions presentades, el Director General de Pesca i Relacions Agràries formularà al conseller d'Agricultura i Pesca la proposta de resolució sobre la concessió de les beques.  
Article catorze  
El pagament de les beques es farà en finir cadascuna de les nou mensualitats del curs acadèmic, després de la certificació del director de l'Institut en què s'acredite que l'alumne assisteix a classe amb regularitat i compleix amb les obligacions escolars.  
Article quinze  
Es perdrà la condició d'alumne becari en els següents casos:  
a) Quan l'alumne no es matricule en el curs corresponent.  
b) Per falsedat de dades o falsificació de documents.  
c) Per pèrdua de la condició d'alumne de l'Institut.  
d) Per faltes d'assistència a classes injustificades.  
e) Per baix rendiment escolar.  
f) Per sanció disciplinària.  
Article setze  
Es perdrà la condició d'alumne becari per faltes d'assistència injustificada, quan el nombre d'aquestes siga superior al 50% del nombre de dies lectius corresponents a un mes del curs acadèmic. A l?efecte d'aquest percentatge es consideraran les faltes d'assistència de l'assignatura que en tinga el major nombre.  
Es perdrà la condició d'alumne becari per baix rendiment acadèmic quan, una vegada realitzades les avaluacions primera i segona, l'alumne suspenga mes de la meitat de les assignatures del curs.  
La proposta de revocació de la beca concedida es farà palesa als interessats perquè en el termini de deu dies al·leguen allò que estimen oportú, i a la vista d'açò, el Director General de Pesca i Relacions Agràries dictarà l?oportuna resolució.  
DISPOSICIO ADDICIONAL  
Es delega el Director General de Pesca i Relacions Agràries per a l?exercici de la competència per resoldre sobre la concessió de les beques. Aquest dictarà la resolució a què fa referència el paràgraf segon de l'article tretze d'aquesta ordre.  
DISPOSICIONS FINALS  
Primera  
S'autoritza la Direcció General de Pesca i Relacions Agràries perquè dicte totes les disposicions que calguen per al compliment del que es disposa en aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 6 de maig de 1993.  
El Conseller d'Agricultura i Pesca,   
LUIS FONT DE MORA MONTESINOS


Còpia Permalink ELI